D E D I C A T 1 O. 



At nepotes mente grata munus hoc custodient , 

 Quosque cumque laude dignos inserant fastis suis , 

 Spiritu maiore nomen hoc patroni publici 

 Nomini iungent celebri Boedekeri principis. 

 Vosque, Patres, creditum qui pignus hoc studio pio 

 Pergitis servare, lauros Palladique nectitis , 

 ¥a deae focos sacratos thure odoro spargitis ; 

 Nobile ad certamen omnes nos parati antistites, 

 Stamus hie deae dicati nitido in sanctuario , 

 Dumque nos iuventa cingit gnava grato circulo , 

 Vota pro salute vestra, pro labore fundimus. 



Nunc io, Gives, canendum mente curis libera. 

 Patriae dilecta terra , laudibus dignissima , 

 Sis licet ripis amoenis , sis licet minor plagis 

 Quas rigat Rhenus vel Ister, Tel Mosella allabitur; 

 Pristiui splendoris aetas nocte densa aufugerit, 

 Et minor e luce nomen iam Batavum fulgeat ; 

 Restat inconcussa mentis liberae sententia ; 

 Cogitandi prisca restant iura nostris civibus. 

 Pignora ilia sancta Patrum , fons sacer scientiae , 

 Integro manent honore , fracta nullis fluctibus. 



Nunc io , Gives , canendum mente curis libera. 

 Non inanis luxus aufert , quas opes hie penditis : 

 Gloriae et salutis haec sunt fulcra , Gives , publicae. 

 Hie virorum coetus ille, quis honores redditis , 

 Dotibus se mentis olim sub Minerva nutriit. 

 Hic thesauros, igne, lymphis abditos et acre, 

 Explicat natura vobis: hic Apollo filio 

 Maiae adhaeret; sancta servat hic Themis ius patriae; 

 Hic bonorum splendet astrum sub tutela Palladis. 



